Roman Féder

Mgr. art. Roman Féder (* 19. august 1966, Bratislava) je slovenský hudobník, televízny a divadelný herec, humorista a spevák. Je vedúcim členom old time hudobnej skupiny Funny Fellows.

Životopis 
Vyrastal v Pezinku v rodine hudobníkov a amatérskych hercov. V miestnej Ľudovej škole umenia sa učil hrať na husle. Neskôr tu navštevoval literárno-dramatický odbor. Svoj prvý angažmán získal v Trnavskom divadle, kde odohral okolo tridsať vystúpení mesačne. V roku 1990 absolvoval štúdium herectva na Vysokej škole múzických umení v Bratislave.

V roku 1989 založil Bratislava Hot Serenaders a v roku 1993 jazzové zoskupenie  Funny Fellows, kde je trubkárom, huslistom a spevákom.

Je bývalým manželom herečky Zuzany Haasovej, s ktorou má dcéru Romanu.

Referencie 

Osobnosti z Bratislavy
Slovenskí hudobníci
Slovenskí speváci
Slovenskí televízni herci
Slovenskí divadelní herci
Absolventi Vysokej školy múzických umení